เรื่องร้องเรียน (จราจร,ถนน,ร้องเรียน,ความปลอดภัย,กีดขวาง) วันที่ 2023-08-07 03:24:03 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031027 

ขอให้แก้ไขปัญหาการจำหน่ายสินค้าบนบาทวิถี บริเวณหน้าปากซอยบางกระดี่ 14 ถนนพระราม 2 แขวงแสมดำ เขตบางขุนเทียน กรุงเทพมหานคร เนื่องจากผู้ร้องแจ้งว่าบริเวณดังกล่าว ปัจจุบันพบว่ามีการจำหน่ายสินค้า ประเภท แตงโม โดยวางจำหน่ายบนบาทวิถี นอกจากนั้นยังพบว่า มีการนำรถยนต์บรรทุกส่วนบุคคล สีขาว ยี่ห้อนิสสัน (ไม่ทราบทะเบียนรถ) เข้ามาจอดบนถนน เพื่อนำสินค้า ประเภทแตงโม มาวางจำหน่าย และยังพบการจอดรถก็จอดในบริเวณพื้นที่ห้ามจอด ซึ่งเป็นจุดที่มีการตีเส้นจราจร สีขาว-เหลือง ทำการจอดรถตั้งเวลาประมาณ 06.00-22.00 น. เป็นประจำทุกวัน นอกจากนั้นยังพบว่าช่วงเลี้ยวเข้าปากซอยบางกระดี่ 14 นั้น จะมีสัญลักษณ์การตีเส้นจราจรสีขาว-แดง และมีศาลารอรถโดยสารประจำทางสาธารณะด้วย เมื่อมีการจอดรถและจำหน่ายสินค้าในพื้นที่ดังกล่าว ทำให้บดบังทัศนวิสัยในการมองรถ หรือหากเลี้ยวออกมาจากปากซอยบางกระดี่ 14 ก็จะต้องตีวงกว้างออกไปช่องทางจราจรที่ 2 เป็นเหตุทำให้เกิดอุบัติเหตุอยู่บ่อยครั้ง ส่งผลให้ผู้ร้องและประชาชนที่สัญจรผ่านได้รับความเดือดร้อน ไม่สะดวกในการสัญจร เบื้องต้นแจ้งเรื่องไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 แล้ว และบางครั้งหากมีเจ้าหน้าที่ตำรวจลงพื้นที่ ก็จะหยุดการจำหน่ายสินค้าไปประมาณ 2-3 วัน จากนั้นก็กลับมาจำหน่ายสินค้าเช่นเดิม ประกอบกับผู้ร้องแจ้งว่าบริเวณเดียวกันนั้น พบว่า จะมีวินรถจักรยานยนต์รับจ้างสาธารณะ เข้ามาทำการก่อสร้างเพิงพัก ซึ่งติดกับเสาไฟฟ้า และได้เว้นช่องทางให้ประชาชนสัญจรเพียงนิดเล็กน้อย หากมีการเดินสัญจรผ่าน พบว่าพนักงานขับวินรถจักรยานยนต์ฯ จะแสดงพฤติกรรมไม่เหมาะสมจะใช้สายตามอง ลักษณะไม่พอใจ ประสบปัญหามาเป็นระยะเวลานานหลายปีแล้ว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata